钦定古今图书集成/明伦汇编/官常典/第605卷 > 魏士前
## 钦定古今图书集成/明伦汇编/官常典/第605卷 > 魏士前

按《安陆府志》：“士前字瞻之，万历庚戌进士，授芜湖令，
调吴江，迁南户部主事，备兵颍州。会龙华变起，不数
月戡定之。及奸珰开屯江、淮、汝颍，所在骚动，士前调
剂有法，全活数万人。以忤珰免归。怀宗初，补冀宁道，
平渠贼神一魁等。转川北道，劾蜀藩御门僭制事，再
迁榆林道，寻疏乞休。戊子卒，年六十五。”